पाएं अपने शहर की ताज़ा ख़बरें और फ्री ई-पेपरडाउनलोड करें
क्षेत्र में लगातार अवैध तरीके से चलाए जा रहे क्लीनिकों पर प्रशासन और स्वास्थ्य विभाग की टीम कार्रवाई कर रही है। दो दिन पहले भी एक क्लीनिक को सील किया गया था जबकि शुक्रवार को छतरी गांव में इसी तरह अवैध तरीके से चलाए जा रहे क्लीनिक पर भी सील करने की कार्रवाई की गई है। शुक्रवार को श्यामपुर तहसीलदार अतुल शर्मा के नेतृत्व में कार्रवाई की गई।
क्षेत्र में अवैधानिक रुप से चल रही क्लीनिक के खिलाफ राजस्व व स्वास्थ्य अमले ने कार्रवाई करते हुए एक बिना डिग्री धारी डॉक्टर की दुकान को सील किया। श्यामपुर तहसीलदार अतुल शर्मा के अनुसार शुक्रवार को शिकायत मिलने पर क्षेत्र के छतरी गांव में बिना डिग्री के लोगों का इलाज करने वाले क्लीनिक पर छापामार कार्रवाई की गई। राम बाबू कुशवाहा के क्लीनिक पर यह कार्रवाई की गई। मौके पर पहुंचने से पहले ही उक्त डॉक्टर क्लीनिक पर ताला लगाकर भाग निकला। उक्त दुकान संचालक के खिलाफ पंचनामा बनाकर इसे सील करने की कार्रवाई की गई।
एलोपैथी दवाओं से किया जा रहा इलाज
ये सभी बिना डिग्रीधारी डॉक्टर मरीजों का इलाज एलोपैथी दवाओं से कर रहे हैं जबकि यह इस तरह से इलाज नहीं कर सकते हैं। मरीजों के साथ खिलवाड़ किया जा रहा है। एक ही कमरे में बोतलें लगाकर इलाज चल रहा है जबकि कोराना गाइड लाइन का कहीं पर भी पालन नहीं हो पा रहा है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn